Rīgā

|  |  |  |  |  |  |
| --- | --- | --- | --- | --- | --- |
|

|  |  |
| --- | --- |
| Datums skatāms laika zīmogā  | Nr. 1-2/846 |
| Uz  | Nr.  |

 | **VALSTS VIDES DIENESTS,** e-pasts: pasts@vvd.gov.lv**KLIMATA UN ENERĢĒTIKAS MINISTRIJA**e-pasts: pasts@kem.gov.lv |

**ParVadlīnijām ietekmes uz vidi sākotnējā izvērtējama veikšanai vēja elektrostaciju būvniecības radīto ietekmju uz vidi vērtēšanai.**

Latvijas Vides, ģeoloģijas un meteoroloģijas centrs (turpmāk - LVĢMC) 2023. gadā, uzsākot apgūt Eiropas Savienības kohēzijas politikas programmas 2021. – 2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.4. pasākuma “Vides monitoringa attīstība harmonizētai vides un klimata datu informācijas nodrošināšanai” projekta ietvaros paredzētos līdzekļus, ieplānoja pilnveidot un paplašināt meteoroloģisko radaru tīklu Latvijā atbilstoši LVĢMC uzdevumiem:

* Ministru kabineta 2009. gada 1. jūlija rīkojums Nr. 448 “Par valsts aģentūras “Latvijas Vides, ģeoloģijas un meteoroloģijas aģentūra” un Bīstamo atkritumu pārvaldības valsts aģentūras likvidāciju un valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” dibināšanu”, kas noteic LVĢMC “*6.4.* *veikt vides, ģeoloģiskos, hidroloģiskos, meteoroloģiskos novērojumus un sniegt to novērtējumus starptautisko, nacionālo un reģionālo projektu un programmu ietvaros, kā arī nodrošināt vides kvalitātes, ģeoloģiskās, hidroloģiskās un meteoroloģiskās informācijas uzkrāšanu, glabāšanu, sistematizāciju un papildināšanu veikt vides novērojumus, sniegt to novērtējumus un informēt sabiedrību par vides kvalitāti*;”;
* Nodrošināt prognožu un brīdinājumu sagatavošanu Ministru kabineta rīkojuma Nr. 476 “Par Valsts civilās aizsardzības plānu” noteikto funkciju ietvarā, atbalstot preventīvās darbības vai glābšanas pasākumus dažādu dabas vai tehnogēno apdraudējumu gadījumā.

Projekta ietvaros ir plānota esošā meteoroloģiskā radara “Rīga”, kas atrodas pie Rīgas Starptautiskās lidostas, atjaunošana, kā arī meteoroloģiskā radaru tīkla papildināšana ar jaunu meteoroloģisko radaru Latvijas teritorijas rietumu daļā. Jaunā radara uzstādīšanas vieta ar nosaukumu “Kuldiga” ir noteikta netālu no Kuldīgas nekustamajā īpašumā “Grants karjers Siliņi” ar kadastra apzīmējumu 62600090148, Kurmāles pagastā, Kuldīgas novadā (ģeogrāfiskās koordinātas: 56.897447, 21.865028.). Divu meteoroloģisko radaru tīkls Latvijas teritoriju nodrošinās ar augstas izšķirtspējas datiem par nokrišņu daudzumu, intensitāti, to teritoriālo izplatību, kas uzlabos skaitlisko laika apstākļu modelēšanas rezultātus, palielinās laika apstākļu prognožu precizitāti, kā arī sekmēs brīdinājuma sistēmas darbību un sabiedrības informēšanu ekstrēmu meteoroloģisko apstākļu gadījumā.

Lai arī meteoroloģiskais radars “Kuldiga” vēl nav uzbūvēts, LVĢMC informē, ka jau tagad ir nepieciešams pasargāt tā 75 km rādiusa darbības zonu no būtiskiem Vēja parku radītiem traucējumiem. LVĢMC lūdz Valsts vides dienestam papildināt 2023. gada 1. februārī apstiprināto Vadlīniju ietekmes uz vidi sākotnējā izvērtējama veikšanai vēja elektrostaciju būvniecības radīto ietekmju uz vidi vērtēšanai sadaļas ‘Sakaru sistēmas’ novērtēšanas metodes, ka Vēja parka ierosinātājam ir jākonsultējas ar LVĢMC par Vēja parka ietekmes uz meteoroloģiskā radara darbību izvērtējumu, ja vēja parks atrodas tuvāk nekā 75 km attālumā no meteoroloģiskā radara “Rīga” un meteoroloģiskā radara “Kuldiga”.

Valdes priekšsēdētājs paraksts\* Ilvars Tauriņš

\*ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Roberts Berovskis,

27730559

*roberts.berovskis@lvgmc.lv*

